
                        GRAD ZAGREB
GRADSKA ČETVRT TREŠNJEVKA - SJEVER
                     Vijeće Mjesnog odbora 
                            Ciglenica

KLASA:024-08/22-003/325
URBROJ:251-13-11-16-22-3
Zagreb, 14. veljače 2022.

				
Z A P I S N I K

s  9. sjednice Vijeća Mjesnog odbora Ciglenica, održane 14. veljače 2022. u 18:00 sati, u prostorijama Mjesnog odbora Ciglenica, Selska cesta 44. 

Nazočni članovi Vijeća: Maja Šćukanec, Marina Milić Babić, Sanja Tonković, Hrvoje Skejić, Goran Štefek, Siniša Bijelić, Milka Škripek.

Predsjednica Vijeća Mjesnog odbora Ciglenica, Maja Šćukanec, otvara sjednicu i pozdravlja sve nazočne. Utvrđuje da je na sjednici nazočno 7 članova od ukupno 7 članova Vijeća Mjesnog odbora, te konstatira da su ispunjeni svi uvjeti za raspravljanje i odlučivanje.

Predsjednica Vijeća daje zapisnik s 8. sjednice na verifikaciju. Otvara raspravu, zaključuje raspravu. Predsjednica daje zapisnik na verifikaciju.
Vijeće Mjesnog odbora Ciglenica JEDNOGLASNO prihvaća zapisnik s 8. sjednice. 

Predsjednica predlaže 
DNEVNI RED

1. Prijedlog zaključka za asfalterski program Plana malih komunalnih akcija za 2022. godinu
2. Prijedlog Programa utroška sredstava s pozicije „ostali nespomenuti rashodi poslovanja“
3. Prijedlog zaključka o povremenom korištenju prostora – zahtjev Crvenog križa Grada Zagreba
4. Pitanja, prijedlozi i obavijesti 


 koji je prihvaćen JEDNOGLASNO.


Ad 1. Prijedlog zaključka za asfalterski program Plana malih komunalnih akcija za 2022. godinu

Predsjednica izvješćuje o materijalima. Vijeće Mjesnog odbora Ciglenica predlaže akcije za asfalterski program Plana malih komunalnih akcija za 2022:

· Žutnička ulica- uređivanje kolnika od k.br. 17 do k.br. 41
· Andreševečka ulica – uređivanje kolnika ispred k.br. 25
· Uređivanje nogostupa sjevernog dijela Zagorske ulice od Meršićeve ulice prema istoku do Vodovodne ulice 20A (ulaz u toplanu)
· Uređivanje platoa autobusnog stajališta na Zagorskoj ulici „ZET“ linija 118, stanica Selska.
U raspravi sudjeluju svi članovi Vijeća. Predsjednica zatvara raspravu.
Vijeće Mjesnog odbora Ciglenica  JEDNOGLASNO donosi

Z A K L J U Č A K 
(u privitku)

Ad 2. Prijedlog Programa utroška sredstava s pozicije „ostali nespomenuti rashodi poslovanja“

Predsjednica izvješćuje o materijalima. Vijeće Mjesnog odbora Ciglenica predlaže da se sredstva od 8.400,00 kn s pozicije ostali nespomenuti rashodi poslovanja vrati u Proračun Grada Zagreba.
U raspravi sudjeluju svi članovi Vijeća. Predsjednica zatvara raspravu.
Vijeće Mjesnog odbora Ciglenica  JEDNOGLASNO donosi

Z A K L J U Č A K
(u privitku)


Ad 3. Prijedlog zaključka o povremenom korištenju prostora – zahtjev Crvenog križa Grada Zagreba

Predsjednica izvješćuje o materijalima. Vijeće Mjesnog odbora Ciglenica sudjelovat će u akciji u suradnji s lječnikom i Crvenog križa Grada Zagreba koji će obavljati zdravstveno savjetovalište za građane treće životne dobi stoga se  Crvenom križu Grada Zagreba iz Zagreba, Ilica 223, koju zastupa Ljerka Mišura, odobrava povremeno korištenje prostora u objektu Mjesne samouprave Ciglenica, Zagreb, Selska cesta 44, dvorane, u terminu zadnji četvrtak u mjesecu od 12.00 do 15.00 sat i zadnji petak u mjesecu od 08:00-11:00 i teče od 1. ožujka 2022. godine do 30. rujna 2022. godine.
U raspravi sudjeluju svi članovi Vijeća. Predsjednica zatvara raspravu.
Vijeće Mjesnog odbora Ciglenica JEDNOGLASNO donosi

Z A K L J U Č A K 
(u privitku)

Ad 4. Pitanja, prijedlozi i obavijesti

Predsjednica Vijeća Mjesnog odbora Ciglenica Maja Šćukanec obavijestila je članove Vijeća o pristiglim upitima i prijedlozima građana.   
Vijeće Mjesnog odbora Ciglenica traži da se prema gradskim uredima nadležnim za prometnu problematiku pošalju požurnice u vezi postavljanja uzdignutih pješačkih ploha u Zagorskoj ulici čije postavljanje je traženo prijedlogom zaključka 9. prosinca 2020. godine na 45. sjednici Vijeća Mjesnog odbora Ciglenica, te ponovno na 5. sjednici održanoj 11. listopada 2021. godine.
Također, Vijeće Mjesnog odbora Ciglenica traži dostavljanje požurnice za postavljanje prometnog ogledala na raskrižju Bistranske ulice sa Zagorskom ulicom za koje je doneseno rješenje 6. svibnja 2019. godine od Gradskog ureda za prostorno uređenje, izgradnju grada, graditeljstvo, komunalne poslove i promet. Prometno ogledalo nikad nije postavljeno.

                                         
Sjednica je završila u 18:30 sati.

                                                                                                                                                                                                                                                                                                                                        
                                                                                                                       Predsjednica
                                                                                                               Vijeća Mjesnog odbora
                                                                                                                         Ciglenica

